b'\n_START_ARTICLE_\nAbramovita\n_START_SECTION_\nCaracter\xc3\xadstiques\n_START_PARAGRAPH_\nL\'abramovita \xc3\xa9s un mineral de plom, estany, indi, bismut i sofre. Qu\xc3\xadmicament \xc3\xa9s una sulfosal de f\xc3\xb3rmula Pb\xe2\x82\x82SnInBiS\xe2\x82\x87. El seu color \xc3\xa9s negre, i la seva duresa i densitat encara no estan determinades. Cristal\xc2\xb7litza en el sistema tricl\xc3\xadnic formant agregats met\xc3\xa0l\xc2\xb7lics de menys de 1mm. o incrustacions. Forma part del grup cilindrita de minerals._NEWLINE_Segons la classificaci\xc3\xb3 de Nickel-Strunz, l\'abramovita pertany a "02.HF: Sulfosals de l\'arquetip SnS, amb SnS i unitats d\'estructura de l\'arquetip PbS" juntament amb els seg\xc3\xbcents minerals: vrba\xc3\xafta, cilindrita, francke\xc3\xafta, inca\xc3\xafta, levyclaudita, potosi\xc3\xafta, coira\xc3\xafta i lengenbachita.\n_START_SECTION_\nFormaci\xc3\xb3\n_START_PARAGRAPH_\nL\'abramovita es forma per precipitaci\xc3\xb3 dels gasos de les fumaroles que surten a 600\xe2\x80\xaf\xc2\xb0C dels estratovolcans. Sol trobar-se associada a altres minerals com: wurtzita, silvita, halita, galena i anhidrita.'